COSCO

China Ocean Shipping (Group) Company, forkortet COSCO eller COSCO Group, er per 31. desember 2024 det største shippingselskapet i verden. Selskapet er statseid av Folkerepublikken Kina.

Selskapets totale flåte består av 1535 skip med en total kapasitet på 130 millioner DWT, og er dermed rangert som nummer 1 i verden. Containerflåtekapasiteten er på 542 skip og 3,39 millioner TEU. Tørrbulkflåten er på 468 skip og 49,83 millioner DWT, oljetank- og gassskipflåten har 251 skip og 32,80 millioner DWT, og spesiallastflåten har 207 skip og 7,88 millioner DWT.

Selskapet har 58 terminaler globalt, inkludert 51 containerterminaler. Den årlige håndteringskapasiteten til containerterminalene utgjør 133 millioner TEU, og er den største i verden. COSCO er størst i verden på salgsvolum av bunkersolje (30,37 millioner tonn), nr to i verden på årlig containerproduksjonskapasitet (1,44 millioner TEU), og tredje størst i verden på containerutleievirksomhet (4 millioner TEU).

Referanser

 Eksterne lenker 


Kategori:Rederier
Kategori:Kinesiske selskaper
Kategori:Selskaper med hovedsete i Beijing
Kategori:Xicheng
Kategori:Selskaper etablert i 1961
Kategori:Artikler i sjøfart-prosjektet